Inga Stepukonienė

Inga Stepukonienė (g. 1971 m. Garliavoje) – literatūrologė, kultūros istorikė, humanitarinių mokslų daktarė, pedagogė, vertėja.

 Biografija 

Gimė 1971 metais Garliavoje. Baigė Garliavos II vidurinę mokyklą. 1993 m. Vytauto Didžiojo universitete baigė lietuvių kalbos ir literatūros studijas. 1995 m. įgijo literatūrologijos magistro diplomą. Nuo 1996 m. dirbo Vytauto Didžiojo universiteto Lietuvių literatūros katedros lektore. 1997–2000 m. literatūrologijos krypties doktorantė. 2001 m. VDU apgynė humanitarinių mokslų daktaro laipsnį. 2001–2016 m. Vytauto Didžiojo universiteto Lietuvių literatūros katedros dėstytoja. 2001–2003 m. – VDU B. Vaškelio Literatūrinės komparatyvistikos centro mokslo darbuotoja, Kauno technologijos universiteto Humanitarinių mokslų Lietuvių kalbos katedros lektorė. 2016–2017 metais – VDU Letonikos centro mokslo darbuotoja. 2012 m. suteiktas docento pedagoginis vardas. Tais pat metais pelnė aktyviausio VDU docento apdovanojimą (už mokslinę produkciją). 2015 m. suteiktas „Metų garliaviečio“ švietimo srityje apdovanojimas.Metų Garliavietis apdovanojimai, Kauno rajono savivaldybė  2018 m. liepos 6 d. už aktyvią kultūrinę ir pedagoginę veiklą apdovanota Kauno rajono III lygio Garbės ženklu.

Nuo 2017 m. eina docentės pareigas Vilniaus universiteto Kauno fakultete.

Mokslinių interesų sritys: lyginamoji literatūra, literatūrinė baltistika, lietuvių švietimo ir pedagogikos istorija, lietuvių spaudos istorija, lituanistikos pedagogika, regionistika.

 Bibliografija 

 Mokslines monografijos 

 „Naujausias lietuvių ir latvių romanas: raidos tendencijos 1988–2000-aiais“ (Kaunas, VDU, 2006),
 „Roberto Keturakio kūryba“ (Kaunas, „Naujasis lankas“, 2011),
 „Garliava. Laikas ir žmonės“ (Kaunas, Pasaulio lietuvių centro l-kla, 2012),
 „Švietimas Pakaunės krašte: mokyklos ir mokytojai“ (Kaunas, Eurispauda, 2017),
 knygos sudarytoja – „Žydai Pakaunėje“ (Kaunas, „Naujasis lankas“, 2018).„Pakaunės litvakų gyvenimą primins knyga“ diena.lt
 Knygnešiai ir knygnešystė Pakaunės krašte; aut. Inga Stepukonienė. – Kaunas: Eurispauda, 2020, 552 p. ISBN: 978–609-8261-10-3.

Publikavo gausius straipsnius lietuvių kalbos ir literatūros dėstymo metodikos, literatūrinės baltistikos, lietuvių spaudos istorijos, lietuvių švietimo istorijos, lietuvių poezijos, vertimo teorijos klausimais.Žymos archyvas: Inga Stepukonienė Alkas.lt Inga Stepukonienė. „Broniaus Krivicko ir Mamerto Indriliūno literatūrinė veikla“

Skaitė pranešimus Lietuvos ir tarptautinėse konferencijose užsienyje, surengė daugybę seminarų bei viešų paskaitų mokytojams ir plačiajai visuomenei.

 Šaltiniai 

 Nuorodos 
 Ingos Stepukonienės svetainė
 „Žvilgsnis: Robertas Keturakis – Garliavos krašto poetas“ Konstancija Tomulaitytė, Kauno.diena.lt 2012.07.09
 „Poeto kūrinijos sklaida: I. Stepukonienės monografija apie R. Keturakį“ Regina Jasukaitienė, Bernardinai.lt 2012.07.12
 „Poezijos pavasarėlis „Poetas prasideda žemėj…“ Kazio Borutos kalnelyje“, Specialistams. Skaitymometai.lt 2014.06.03 
 „Rašytojo ir poeto dešimtmečiai“ Paulius Lemežis, XXIamzius.lt 2015.09.04 
 „Neturėjau tėviškės“ Regina Jasukaitienė, Alkas.lt 2016.02.08
 „Garliava – patriotų kraštas: trys istorijos“ Vaida Milkova, Diena.lt 2018.03.19
 „Ką priminė spaudosatgavimo, kalbos ir knygos diena?“, MoksloLietuva.lt 2016.05.05
 „Aptarti sovietmečio Lietuvos spaudos raidos procesai“, VDU.lt 2016.05.09 
 „Apdovanotieji Kauno rajono garbės ženklais sodina ąžuolus, rūpinasi gyventojais“ Vaida Milkova, Kauno.diena.lt 2018.07.11
 Knygoje „Žydai Pakaunėje“ – daugiakultūrio gyvenimo pėdsakai, Kauno.diena.lt 2018.09.10
 Knyga apie švietimą Pakaunės krašte keliauja į mokyklas, Kauno.diena.lt 2018.10.09
 I. Stepukonienė: Ne aš renkuosi darbo temas, o jos mane, Kauno.diena.lt Vilma Kasperavičienė, 2021.02.22

Kategorija:Lietuvos pedagogai
Kategorija:Lietuvos literatūrologai
Kategorija:Lietuvos rašytojai